[{"text_idx": "#000000", "text": "La 1-an de aprilo estis la 6-a datreveno de la Shaanxi-a Liberkomerca Zono. En la pasintaj 6 jaroj, la zono c\u0302iam tenis sisteman novigadon kiel sian kernon, kaj reprodukteblecon kaj diskonigon kiel siajn bazajn postulojn. G\u0302i kurag\u0302e provis en la kampoj de novigado, porentreprena optimumigo, faciligo por investado kaj inters\u0302ang\u0302oj kaj kunlaboroj lau\u0306 la iniciato \"La Zono kaj Vojo\". G\u0302is la fino de 2022, entute aperis 725 kazoj pri novigado, kaj starig\u0302is 152 000 novaj merkataj entoj, inkluzive de 96 700 novaj entreprenoj kaj 934 eksterlandaj entreprenoj, formante kung\u0302uadon de la fruktoj de reformado kaj pordmalfermo."}, {"text_idx": "#000002", "text": "La projekto de c\u0302in-eu\u0306ropa kargotrajno en Xi'an (c\u0302efurbo de Shaanxi) kovras areon de 373 hektaroj, kun 48 linioj, projektita jara kontenera trairo je 3.1 milionoj kaj transportkapacito de 38.5 milionoj da tunoj. Pli ol 10 000 Chang'an-trajnoj de la c\u0302in-eu\u0306ropa kargotrajno veturadis al kaj el la loko."}, {"text_idx": "#000003", "text": "La zono profundigis la kunordigon kun la regionoj lau\u0306 la Silka Vojo, kaj kunlaboris kun 25 ekonomiaj zonoj de 9 provincoj kaj au\u0306tonomaj regionoj lau\u0306 la Flava Rivero, kiel Qingdao, Yantai kaj Ji'nan. La zono ankau\u0306 efektivigis transregionan kunlaboron kun pekinaj novteknikaj areoj por esplori perfektajn servojn al teknikaj entreprenoj, konstruante \"teknologian financan superbazaron\" de Pekino kaj Shaanxi."}]